PATVIRTINTA

Vilniaus lopšelio-darželio „Švelnukas“

direktoriaus 2024 m. spalio 28 d.

įsakymu Nr. V-2024.75

**VILNIAUS LOPŠELIO DARŽELIO „ŠVELNUKAS“**

**PSICHOLOGO PAREIGYBĖS APRAŠYMAS**

**I SKYRIUS**

**BENDROSIOS NUOSTATOS**

1. Mokyklos psichologo pareigybės aprašymas reglamentuoja psichologo, dirbančio darželyje ir vykdančioje ikimokyklinio ir priešmokyklinio ugdymo mokymo programą, veiklą.
2. Psichologo pareigybė priskiriama specialistų grupės pareigybei. Suteikiama atskira pastovi darbo vieta bei standartizuoti ar adaptuoti vertinimo instrumentai.
3. Pareigybės lygis - A1.
4. Pagalbos gavėjai - mokiniai.
5. Pagalba teikiama vadovaujantis Švietimo įstatymu, Psichologinės pagalbos teikimo tvarkos aprašu, Psichologų profesinės etikos kodeksu (2017.05.17), ugdymo įstaigos nuostatomis.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Turėti aukštąjį išsilavinimą ir psichologo kvalifikaciją (magistro laipsnį arba ne mažiau nei 200 kreditų apimties nuosekliųjų universitetinių psichologijos krypties studijų).
2. Gebėti įvertinti ir teikti psichologinę pagalbą psichologinių problemų ar specialiųjų ugdymosi poreikių turintiems mokiniams, individualia arba grupine forma.
3. Gebėti bendrauti ir bendradarbiauti su mokinių tėvais (globėjais, rūpintojais), mokytojais, pagalbos mokiniui specialistais, kitų įstaigų specialistais.
4. Gebėti konsultuoti mokytojus, tėvus (globėjus, rūpintojus) vaiko ugdymo klausimais.
5. Inicijuoti ir dalyvauti įgyvendinant darželio bendruomenei aktualias psichologinių problemų prevencijos priemones.
6. Mokėti naudotis informacinėmis technologijomis bei lietuvių kalba.
7. Mokėti savarankiškai planuoti ir organizuoti savo veiklą bei dirbti komandoje.
8. Mokėti kaupti, sisteminti, apibendrinti informaciją ir rengti išvadas.

**III SKYRIUS**

**FUNKCIJOS IR ATSAKOMYBĖ**

1. Darželio psichologo tiesioginio darbo funkcijos:

14.1. Atlikti mokinio vertinimą dėl ugdymosi poreikių ar reikalingos pagalbos:

14. 1. 1. nustatyti mokinio asmenybės ir ugdymosi galias ir sunkumus susijusias su ugdymo(si) kontekstu;

14. 1. 2. dalyvauti vykdant pirminį ugdymosi poreikių įvertinimą ir (ar) teikti informaciją dėl specialiųjų ugdymosi poreikių įvertinimo VGK;

14. 2. konsultuoti mokinius ir (ar) vesti jiems užsiėmimus:

14. 2. 1. numatyti tiesioginio poveikio būdus mokiniui, turinčiam psichologinių ir (ar) ugdymosi problemų (taip pat ir smurtą patyrusiam bei smurtavusiam), ir taikyti psichologinio konsultavimo technikas;

14. 2. 2. šviesti mokinius vaiko raidos psichologijos, pedagoginės ir socialinės psichologijos, mokinių psichologinių problemų prevencijos klausimais.

14. 3. konsultuoti tėvus (globėjus, rūpintojus):

14. 3. 1. dėl mokinio psichologinių ir (ar) ugdymosi problemų, teikti jiems rekomendacijas;

14. 3. 2. šviesti tėvus (globėjus, rūpintojus) vaiko raidos psichologijos, pedagoginės ir socialinės psichologijos, mokinių psichologinių problemų prevencijos klausimais.

14. 4. vykdyti krizių intervenciją ir postvenciją, kartu su pedagoginių psichologinių tarnybų specialistais teikti Pagalbą mokiniams, siekiant veiksmingesnio mokinio grįžimo į jam įprastą gyvenimo, funkcionavimo lygį.

15. Darželio psichologo netiesioginio darbo funkcijos:

15.1. bendradarbiauti dėl psichologinių problemų prevencijos įgyvendinimo darželyje su už prevencinę veiklą darželyje atsakingais darbuotojais, kitais švietimo pagalbos specialistais bei kitomis psichologinių problemų prevenciją vykdančiomis įstaigomis bei organizacijomis:

15.1.1. padėti darželio vadovui įvertinti psichologinių problemų prevencijos poreikį atliekant darželio bendruomenės grupių tyrimą (su mokytojais susiję tyrimai neatliekami);

15.1.2. padėti rengti prevencines priemones, parinkti ir darželio vadovui pasiūlyti prevencines programas, kurios gali būti įgyvendinamos darželyje identifikavus psichologines problemas ir priėmus sprendimus;

15.1.3. bendradarbiauti dėl prevencinių priemonių ir prevencinių programų, susijusių su psichikos sveikata, įgyvendinimo darželyje;

15.2. bendradarbiauti, šviesti, teikti rekomendacijas dėl mokinių psichologinių ir (ar) ugdymosi problemų darželio mokytojams ir kitiems su mokinio ugdymu ir (ar) švietimo pagalba susijusiems asmenims darželyje ir/ar už jo ribų;

15.3. teikti ir gauti informaciją apie mokinius, turinčius psichologinių, asmenybės ir (ar) ugdymo problemų, teisės aktų nustatyta tvarka;

15.4. dalyvauti atliekant aktualius tyrimus darželyje;

15.5. dalyvauti darželio vaiko gerovės komisijos veikloje, kitose darbo grupėse, susijusiose su psichologo funkcijomis;

15.6. tobulinti profesines kompetencijas, reikalingas darželio psichologo funkcijoms atlikti;

15.7. tvarkyti ir pildyti darželio nustatyta tvarka Pagalbos gavėjų žurnalą;

15.8. pagal kompetenciją kartu su mokytojais ir kitais švietimo pagalbos specialistais rengti ir įgyvendinti individualaus ugdymo plano mokiniui Pagalbos dalį;

15.9. rinkti, analizuoti ir profesiniais tikslais naudoti informaciją, reikalingą Pagalbai mokiniams teikti;

15.10. dalyvauti formuojant teigiamą darželio bendruomenės  požiūrį į įtrauktį, padėti geriau pažinti mokinių įvairovę ir jų poreikius;

15.11. vykdyti kitus darželio vadovo nenuolatinio pobūdžio pavedimus, susijusius su mokyklos psichologo veikla.

**IV SKYRIUS**

**BAIGIAMOSIOS NUOSTATOS**

16. Pagalba turi būti derinama su mokymosi pagalba, specialiąja pedagogine pagalba, socialine pedagogine ir (ar) specialiąja pagalba.

17. Dokumentai apie Pagalbos gavėjus, jų problemų turinį ir teiktą Pagalbą laikomi konfidencialiais. Darželio psichologas atsako už tinkamą šių dokumentų tvarkymą, saugojimą ir sunaikinimą teisės aktų nustatyta tvarka.